text: Кой смартфон да изберете: LG G6 vs Samsung Galaxy S8?
  11 фев 2017 | 09:40 7888
  По-малко от месец остава до момента, в който LG ще представи своя следващ флагман – LG G6. Samsung планира да покаже Galaxy S8 на специално мероприятие на 29 март тази година.
  Да чакате ли появата на S8 или направо да си купите LG G? На този въпрос търсим отговор днес.
  Няма съмнения в това, че Samsung е лидерът на пазара. LG забележимо отстъпва по популярност на корейския бранд. Въпреки това успява да предложи интересни модели.
  Спомнете си LG G2 с доста тънки странични рамки. Може да се похвали и с LG G3, който се превърна в един от първите смартфони с QHD дисплей. На свой ред, LG G5 радва милиони собственици с отлична двойна камера.
  В LG G6 компанията ще се откаже от модулите, а дисплеят ще заема над 90% от предния панел. G6 ще предложи и 5.7-инчов дисплей с нестандартно съотношение на страните 18:9. Ще върви ръка за ръка с поддръжка на Google Assistant.
  Скенерът на пръстови отпечатъци, както и в случая на Galaxy S8, ще бъде разположен на задния панел.
  Главният недостатък на смартфон вече е ясен – отказът от Snapdragon 835 в полза на Snapdragon 821. Това е свързано на първо място с факта, че Samsung не желае да даде на другите компании нови процесори, преди на пазара да се появи следващия му флагман – Galaxy S8.
  Това, разбира се, не е никак честно. Ще видим какво ще се получи.
  Как 7 от най-успелите хора в света се справят със стреса?Всеки изпитва стрес от време на време. Според доклад на Make It Cheaper 47% от хората изпитват стрес всеки ден!
  Няма човек, който да не е чул какво се случи с Note 7.
  Именно поради това S8 ще бъде представен месец по-късно от обичайното. Това е свързано с новия подход към тестването на батериите на устройствата.
  Сега всеки смартфон на Samsung трябва да мине през 8 етапа на тестване на батерията. Това категорично се отразява на времето за производство на всеки екземпляр.
  Galaxy S8, така както и LG G6, предлага нестандартно съотношение на страните на дисплея -18.5:9. Възможно е компанията да се откаже от логотипа на предния панел.
  На пазара ще бъдат предложени 2 версии: с 5.8-инчов и 6.2-инчов дисплей. Последният ще заема над 80% от предния панел.
  Една от основните особености ще бъде асистентът Bixby. Освен това S8 ще бъде снабден с технологиите 3D Touch и DeX. Последната позволява смартфонът да се използва в качеството му на пълноценен компютър.
  Версията с 5.8-инчов дисплей ще бъде с батерия с капацитет 3250 мАч. Модификацията с по-голям дисплей – с 3750 мАч.
  Ако искате флагман с най-нов процесор, определено трябва да изчакате Galaxy S8. Ако производителността на съвременните флагмани ви удовлетворява, можете съвсем спокойно да пристъпите към закупуване на LG G8.